**Referat af Fagrådsmøde 18. januar 2011**

Tilstede: Anna, Line, Maria, Nina, Charlotte (ref.)

**1. Møderække for kommende fagrådsmøder**

Torsdag 24. februar kl. 15.00

Torsdag 14. april kl. 15.00

Torsdag 12. maj kl. 15.00

**2. Valg af repræsentant/suppleant til Fagudvalget for forårssemestret**

Repræsentanter: Anna (Jørgensen) og Nina (Dyrmose)

Suppleant: Charlotte (Hauch)

**3. Uddelegering af ansvarsområder for forårssemestret**

Indkaldelse til fagrådsmøder + bookning af lokaler: Charlotte

Referater: Anna

Checke vores g-mail løbende: Anna

Nina tager kage med i det omfang, hun orker!

**4. Nyt fra Studienævnet**

Intet nyt

**5. Nyt fra Fagudvalget**

Nina orienterede fra de to sidste fagudvalgsmøder.

- Planer om en fælles evaluering for alle 1. års studerende. Fagrådet synes, det lyder positivt og vil spørge til dette på det kommende fagudvalgsmøde.

- Om udenlandske studerendes forhold.

- Om tilvalgsfag på BA, der benyttes af KA-studerende.

- 3 nye instruktorer fundet til Æstetik og Metode II

- Om konferensstuderende

**6. Visioner, ønsker og fokusområder for 2011**

Fagrådet ønsker at arbejde med følgende temaer i dette semester:

* Evaluering af faget Billed- og Rumanalyse I og II. Forslag til justeringer i undervisningen (skriveøvelser, mere dialog, evt. droppe studenteroplæggene. Vi udarbejder et mere konkret forslag til næste fagrådsmøde). Vi taler med faglederen om vores muligheder.
* Overbygningen. Hvordan fungerer den nye studieordning? Er der noget Fagrådet kan tage op i Fagudvalget?
* Få flere 1. årsstuderende til at komme til et fagrådsmøde. Anna og Line tager på besøg i februar og gør lidt glad reklame for Fagrådet.
* Fagrådet puster liv i de gode Artist Talks-arrangementer. Vi satser på 4 arrangementer pr. semester. Vi udarbejder logo og plakater og krydser fingre for et stort og engageret fremmøde i Roland Bar i løbet af foråret!

 Husk, at du altid kan skrive til FAGRÅDET på: kunst.fagraad@gmail.com